****

**Hagyomány és innováció az iskolakertben**

**Iskolakerti szakmai anyag**

**Debreceni Gönczy Pál Általános Iskola**

**2019.**

**Burger Angéla Erzsébet**

**Intézményvezető**

**Gönczy Pál nyomdokán**

Különleges a helyzetünk, hiszen egyike vagyunk annak a három iskolának az országban, mely Gönczy Pál nevét viseli. 1994-ben köteleződtünk el pedagógiai munkássága mellett, s nyilvánítottuk ki pedagógiai programunkban annak őrzését, fejlesztését. S hogy ki volt Gönczy tanár úr, s mit csinált? Nem kisebbet, mint aktív részese volt a tavaly 150 éves Népiskolai törvény megalkotásának, bevezetésének. Azokban az időkben Eötvös József Vallás és Közoktatásügyi Minisztériumában dolgozott, több tisztséget is betöltött, s államtitkárként nagyon sokat tett a magyar közoktatásért.

**Iskolánk jelenlegi tantárgyi rendszere Gönczy szemlétét, pedagógiai értékrendjét követi.** Ő az iskolakerti munkát soha nem öncélúnak tekintette, hanem gazdálkodás központúan kezelte (az általa alkotott tantárgyi rendszerekben is így jelent meg). A modern dolgok mellett mindig kiemelt szempont volt a helyi gazdálkodás hagyományinak megismertetése. Fontos volt a munkára nevelés és (bár mai a kifejezés) a pályaorientáció.

Így teszünk mi is. **Emelt óraszámú természettudományos képzés**ünk középpontja az **iskolakert**, amelyben hasznosulnak a **természettudományos tanórákon** elsajátított ismertek és kerti tevékenységek visszahatnak a környezet- és egészségtudatos életmódra nevelésre. Mindezt támogatja az 5. évfolyamon tanított **hon-és népismeret** tantárgy, ahol helytörténetet, helyi gazdálkodást is tanulnak a gyerekek, a 7. évfolyamon tartott **pénzügyi és gazdasági ismeretek**, mely a mai körülmények közötti eligazodást alapozza, s előkészíti az iskolakertre épülő diákvállalkozásban történő szárnypróbálgatást.

Egész napos iskola rendszerében dolgozunk mind a nyolc évfolyamon. Ennek sajátossága, hogy tanulóinknak egyéni tanulási céljaik, útjaik vannak, melyet gazdag tevékenységrendszer szervezésével támogat a nevelőtestület. A csoportos és egyéni tanulássegítő foglalkozások mellett többféle tematikus programot kínálunk. A gyakorlati életre nevelés tematikus program az alsó tagozatban „A fészer titka” – a kézműves mesterek mellé szerződött inasoknak szól. A felső tagozat programjaiban „Varázs tanya” „A hét kapu titka” „Vállalkozó leszek” – a régi korok gazdálkodási hagyományai és mai világunk kihívásai együttesen jelennek meg. Módszertana a kerettörténet – storyline módszerre épül.

Pedagógiai tevékenységünk tervezésénél szem előtt tartjuk, alkalmazzuk Gönczy tanácsát***: „.. mert a gyerekre a biztatás, a dicséret hat a legjobban!”***

***„Az ember eredendően jó, az ember érték, s mindenképpen szunnyad valamire tehetség benne.”***

A természettudományos tehetséggondozás, komplex tehetségprogramok fejlesztése és megvalósítása egyik fő tevékenysége iskolánk akkreditált kiváló Gönczy Tehetségpontjának. Komplex programjaink valamilyen formában mind kötődnek az iskolakerti tevékenységekhez, de leginkább a Gazdálkodás falun program az, amellyel hagyományt teremtettünk, s megalkotása (2010/2011. tanév) óta minden tanév utolsó heteinek egyikén megtartjuk a hatodikosoknak.

Szakmai anyagunkban ezt a programot mutatjuk be, osztjuk meg jó gyakorlatként az iskolakertek hálózati közösségében. A program leírása a komplex tehetségprogramok akkreditációja során elvárt szerkezetben készült.

**Gazdálkodás falun**

**Komplex tehetséggondozó program**

*„Gondolkodva építs kezeiddel egy tisztább, szebb, emberibb világot!”*

A Gönczy Tehetségpont tehetséggondozó tevékenységét kívánjuk fejleszteni, bővíteni a „Gazdálkodás falun” című komplex tehetséggondozó program megalkotásával, mely program része a Gönczy Tehetségpont komplex tehetségfejlesztő rendszerének. A rendszerbe illeszkedve feladata a természettudományos ismeretek gyakorlati tevékenységekben történő alkalmazása, a múlt elemeiből építkezve a jelen ismereteinek felhasználásával a jövőbe mutatni.

1. **A tehetségsegítési terület meghatározása**

Programunk a Gardneri intellektuális képesség területek közül kiemelten a természeti, térbeli-vizuális, interperszonális és intraperszonális területek fejlesztését célozza.

1. **Helyzetelemzés**

A program előzménye a Debreceni Gönczy Pál Általános Iskola nevelőtestületének a környezeti nevelés, hagyományőrzés, tehetséggondozás terén végzett több évtizedes munkája, elköteleződése.

Az 1990-es években kezdtük fejleszteni az őshonos állatokat bemutató „minifarmot”, amely kiteljesedve Rózsavölgyi Gyermekkert Ökológiai Oktatóközpontként évente kétezer gyermeket fogadott különféle ökológiai és kézműves, hagyományőrző foglalkozásra a város közoktatási intézményeiből. A tanulóknak szervezett tevékenységközpontú foglalkozások megtartását többféle helyszín szolgálta: barkács műhely, fazekasház, kézművesház (textil műhely), háztartástan terem, ökológia terem, nyári konyha, lovarda, gyógy- és fűszernövénykert, konyhakert, gyümölcsös kert – benne fajtamentő tündérkert 16 féle fajtájú almafával –, üvegház, kerti tó, sziklakert. Az Ökológiai Oktatóközpontban tartottunk lovakat, szürkemarhát, juhot, kecskét, nyulat, kutyát, macskát, sokféle baromfit, pávát, fácánt, fürjeket.

A programok kínálatát képzett pedagógusok és ökológus kollegák állították össze. Ízelítő a kínálatból:

- Állatok a ház körül

- Őszi termések

- Szüret a farmon

- Élet a lábunk alatt (a talaj, mint élőhely megismerése, vizsgálata)

- Madarak a kertben

- Téli álom, lábnyomok a hóban

- Téli csemegék

- Fény a sötétben

- Ébredő természet (kicsinyek a farmon)

- Jeles napokhoz kapcsolódó szokások

Pedagógiai programunkban központi helyet foglal el a múlt értékeinek átadása. Kodály szavait irányadónak tekintjük ebben a munkánkban: *„A kultúrát nem lehet örökölni. Az elődök kultúrája egykettőre elpárolog, ha minden nemzedék újra meg nem szerzi magának.”*

Helyi tantervünkben fontos feladatunk az elődök kultúrájának megismertetése a felnövekvő generációkkal. Tesszük mindezt az élménypedagógia eszközrendszerével. Ennek egyik pillére a kézműves hagyományok ápolása, megőrzése, hogy tanulóinkkal behatóan ismertessük meg a népi kismesterségek alapjait, a technológiákat. Nagy hangsúlyt helyezünk a természetes anyagok megmunkálására, a rendszeres alkotó, értékteremtő tevékenységre.

Másik pillér az a sajátosságunk, ahogy a helytörténeti ismeretek megjelennek tantervünkben. Ehhez saját kiadású helytörténeti könyvünk is van.

„Le Bon francia tudós mondta: „A hazát védeni – minden nemzetnek azt jelenti: védeni múltját, jelenét, jövőjét!” Védenünk, óvnunk kell nekünk is mindazt, ami magyarrá tesz bennünket, ébren kell tartani hagyományainkat, szokásainkat – mindenütt: magunkban, családunkban, iskolában, lakóhelyünkön, országunk határain innen és túl.” írta könyve előszavában Lévai Béla tanár úr.

Harmadik nagyon erős pillér a gazdálkodás jelenléte helyi tantervünkben, nevelési programunkban.

Technika, életvitel és gyakorlat tantervben jelentős helyet foglal el a kertgazdálkodás témaköre ötödik osztálytól nyolcadikig minden évfolyamon. Az elméleti ismeretek mellett gazdag gyakorlati tevékenységet kínálva.

Technikatanítási modellünkben utat mutatunk arra a problémára is, mellyel a fejlett Európának is szembe kell néznie, nevezetesen, hogy a felnövekvő (különösen a városokban élő) generációk mit sem tudnak arról, hogy az élelmiszer, amit naponta megvásárolnak, elfogyasztanak, tulajdonképpen mi, honnan, hogyan, ki által kerül az asztalra. Ha nem tudnak semmit a mezőgazdaságról, hogyan lesz ez vonzó életpálya?

Hetedik osztályban önálló tantárgyunk a Pénzügyi és gazdálkodási alapismeretek, ahol olyan a pénzügyekben is tudatos tanulókat szeretnénk nevelni, akik jártasságot szereznek a javakkal való ésszerű gazdálkodásban, a pénz világában, a fogyasztás területén. Tudják mérlegelni döntéseik következményeit, értik a körülöttük zajló világot, értik, érzik felelősségüket környezetükért, a fenntartható fejlődésért.

A tantárgyi rendszerhez szorosan illeszkedik Munkaiskola programunk, mely önkéntes munkára, alkotó tevékenységre biztosít lehetőséget tanulóinak.

Mindezt támogatja a Felsőjózsai 4H Klub Egyesület, amely sajátos civil eszközkészletével biztosít további lehetőséget a tanultak alkalmazására, a gazdálkodásra, az önálló alkotó munkára.

2009-től a Gönczy Tehetségpont megalakításától az intézményi innováció iránya a tehetséggondozás felé fordult. Hagyományos tevékenységrendszerünket komplex tehetséggondozó programok rendszerébe szerveztük, minden korosztálynak lehetőséget kínálva. Saját fejlesztésű programjaink:

9-10 éves gyerekeknek „Ismerd meg az öt elem titkát!” Komplex tehetséggondozó program, mely a tanulók természettudományos érdeklődését hivatott alapozni, fejleszteni.

11-12 éves, iskolakerti tevékenységek iránt érdeklődő, alkotni szerető gyerekeknek gyakorlat orientált természettudományos programpárt fejlesztettünk Kert-ÉSZ, Kert-ÉP címmel. A két, egymást kiegészítő 30-30 órás programban a gyógynövényekkel és feldolgozásukkal, kerttervezéssel, kertépítéssel foglalkoznak a gyerekek.

13 éveseknek „Láthatatlan világ” komplex tehetséggondozó program, mely kutatásra kísérletezésre biztosít lehetőséget a fizika, kémia, biológia, ökológia köréből.

A 2010-2011-es tanévben a TÁMOP-3.4.4/B-08/1-2009-0036 pályázati projekt részeként feladatunk volt a Gönczy Tehetségpont fejlesztése, tevékenység-rendszerének bővítése.

Erősségeinkből, hagyományainkból építkezve egy komplex tehetséggondozó program fejlesztésébe kezdtünk, mely öt programelemét egy sajátos élettér-iskola programba fűzi.

A programnak „GAZDÁLKODÁS FALUN” címet választottuk.

1. **A program céljának meghatározása**

A „Gazdálkodás falun” program komplex tehetséggondozó program, s mint ilyen sajátossága, hogy fejleszti

* a tehetséges gyerek erős oldalát,
* kiegyenlíti a tehetséges gyerek (tehetséggel összefüggő) gyenge oldalát,
* fejleszti önismeretüket, társas kapcsolataikat,
* szabadidős, lazító programokat is tartalmaz.

A program célja:

* ismeretek közvetítése az ökológia, agrotechnika, néprajz, hon-és népismeret, technika, egészségtan köréből,
* képességek, készségek fejlesztése, különösen a kritikus gondolkodás, kreatív gondolkodás, problémakeresés és megoldás, kutatás, döntéshozatal, együttérzés, együttműködés körében,
* attitűdfejlesztés, értékközvetítés
* tehetségdiagnosztika

1. **A programba történő beválogatás**

A programot iskolánk minden hatodik évfolyamos tanulóinak kínáljuk. Ekkorra a tanulók jelentős része már beválogatásra kerül valamilyen tehetség programba (3. osztály végén érdeklődéstérkép, 4. osztály végén Kincseink városi tehetségmérés, 5. osztályban a beválogatott gyerekek pszichológiai mérése a Kincseink program keretében). Kíváncsiak vagyunk a többi gyerekre is. Milyen tehetséggondozó programba válogatható be? Hogyan alakult (fejlődött) az érdeklődése az elmúlt négy évben? Hogyan működnek együtt csoportban?

1. **Az alkalmazott tevékenységi formák és feltételeik**

A programot az élettér-iskola kínálta speciális szervezeti formában valósítjuk meg.

Az iskola egyfelől a tanulás helyszíne, másfelől a diákok, pedagógusok, iskolai dolgozók élettere. A tanítás, együttélés, kommunikáció, iskolai szervezés, vezetés sokoldalú lehetőséget ad egy élet közeli és jövőorientált tanulási-tanítási folyamat megvalósítására.

Ennek jellemzői:

* gazdag kommunikáció, információcsere
* problémákkal és konfliktusokkal való foglalkozás, rugalmasság és kompromisszumkészség,
* cselekvésre nevelés,
* projekt gondolkodásmód,
* csapatmunkára való készség fejlesztése,
* demokrácia.

Módszertana az élménypedagógiára épül:

* felkelteni a lelkesedést,
* intenzíven odafigyelni, minden érzékszervvel érzékelni,
* konkrétan megismerni és megélni (megélni – ismerni – cselekedni)
* a megélt és megismert dolgokat másokkal megosztani,
* fejjel, szívvel és kézzel tanulni,
* szociális tapasztalatokat is felhasználni (társas kapcsolatok fejlesztése)

A program megvalósítása során központi szerepet kap az alkotó tevékenyég. Fontos, hogy a gyerekek olyan produktumokat hozzanak létre, amelyek a valódi világban is alkalmazhatók. A program során tervezett tárgykészítő tevékenység a praktikum mellett, néprajzi értékeket is közvetít, s elvezet a művészetek világába.

Megvalósítása rendhagyó tanítási napokon történik, intenzív egy hetes programmegvalósítás keretében.

A foglalkozásokat az adott évfolyamot tanító pedagógusok tartják, az osztályfőnökök és a technika tanárok. Szükség szerint a speciális ismereteket igénylő témákat szakos kolléga, vagy meghívott vendég (szülő) segíti. Az évfolyam tanulóit 4-5 csoportban foglalkoztatjuk. Csoportlétszám: 10-15 fő.

1. **A célok elérését mutató indikátorok meghatározása**

A fejlesztő munka hatékonyságát a következők vizsgálatával határozzuk meg:

* általános intellektuális képességek fejlődése
* tanulási motívumok változása
* szorongási mutatók változása

1. **A program megvalósítása során alkalmazott mérések**

Naponta egy-egy nyolc órás blokk megvalósítása után kérdőív kitöltése, amely tartalmaz:

- egy rejtvényt vagy totót az ismeretek felidézésére, rendszerezésére, alkalmazására,

- elégedettségmérő kérdéseket

- attitűdmérésre alkalmas véleményalkotást igénylő feladatot

A foglalkozásvezető által irányított feszültségoldó, levezető beszélgetés.

1. **A program eredményeinek mérése**

Akkreditált kiváló tehetségpontként rendszeresen végzünk önkontrollos hatásvizsgálatot, melynek során a program tartalmát, tevékenységeit értékeljük, megújítjuk.

1. **A monitoring eszközei, eredményei**

Két kiemelt területen végzünk vizsgálatot. Egyrészt a programban résztvevő pedagógusok a programzáró szakmai foglalkozáson értékelik a tevékenységek megvalósulását, javaslatot tesznek továbbfejlesztésére. Másrészt a tehetségdiagnosztikai jelleg miatt értékeljük, elemezzük a tanulók tevékenységét is. Ennek eszközei a naponta készült tanulói produktumok, alkotások, kérdőívek. Az értékelés előkészíti a 7. osztályos egész napos iskola keretében kínált egyéni tanulási célok tervezését és egyéni tanulási utak kidolgozását. Ezt a munkát a Treffinger-féle egyénre szabott programtervezési modell alapján végzik, a tanulókkal közösen.

**Tükröm, tükröm…**

|  |  |  |  |  |  |
| --- | --- | --- | --- | --- | --- |
|  | **Tartalmak** | **Általános fejlesztési követelmény** | **Intellektuális képesség** | **Érdeklődés, motiváció** | **Attitűd, magatartás, viselkedés** |
| **1.** | **Ökológia, agrotechnika**  Textilek alapanyagai, textilnövények ter-mesztése, juhtartás | Ismeretszerzési képességek  (len, kender, gyapot)  (gyapjú) | Ok-okozat  textilnövényekből—textil  birka—gyapjú—nemeztárgyak | Birkatartás  hagyományai térségünkben (Hortobágy) Paraszti élet hagyományai. | Érdeklődés, a bennünket körülvevő természetes anyagokról. A természetes állattartás, növénytermesztés jelentősége, ezzel való azonosulás. |
| **2.** | **Néprajz, hagyományőrzés, drámajáték**  Viseletek | Ismeretszerzés és alkalmazása az életmód, népszokások és viseletek témakörében. | Ismerje meg a különféle viseleteket. Tudja azt, hogy kik és milyen alkalmakkor viselték ezeket.  Ismerje meg a magyarság jellemző viseleteit.  Szituációs játékokkal mutassanak be egy-egy népcsoportot, vidéket, népszokást. | A kíváncsiság és az empátiakészség felkeltése.  Egykor hogyan éltek, öltözködtek az emberek?  Gyűjtsék össze a régi ruhákat, használati tárgyakat! | Tudatosítani azt, hogy fontos a néphagyományok ismerete, ápolása, megbecsülése.  Őrizzék meg és alkalmazzák a legfontosabb népi szokásokat!  Gyűjtsék össze lakóhelyük tárgyi emlékeit! |
| **3.** | **Alkotó tevékenység**  Textiltechnikák alkalmazása | Feldolgozási képességek; fonás, szövés, textilfestés, nemezelés történeti érdekességei. Használati tárgyak készítésének különféle módjai. | Forma és funkció közötti kapcsolat. Természetes anyagok használata. Textilkészítés eredete, ősi minták jelentéshordozó szerepe. | Egyes kultúrák tárgyalkotó tevékenysége. Saját élmények vizuális megjelenítése,  hangulatok, érzelmek kifejezése különböző témák feldolgozása során | Környezettudatos magatartás,  természetes életmód iránti vonzalom  környezet értékeinek megbecsülése. |
| **4.** | **Közösségépítő, lazító programok**  Közös éneklés, táncház, játékok:méta, várasdi | Együttműködést igénylő játékokban részt vesz. | Inter- és intraperszonális képességek fejlesztése | Törekszik a csapata sikerességére | Segítséget kér és ad. Részt vesz szabályok megalkotásában, betartja azokat. |

**Fűben-fában orvosság**

|  |  |  |  |  |  |
| --- | --- | --- | --- | --- | --- |
|  | **Tartalmak** | **Általános fejlesztési követelmény** | **Intellektuális képesség** | **Érdeklődés, motiváció** | **Attitűd, magatartás, viselkedés** |
| **1.** | **Ökológia, agrotechnika**  Méhészet, gyógynövénytermesztés | Ismeretszerzési, feldolgozási és alkalmazási képesség a méhészet, gyógynövényismeret témakörében | Méhek, dongók, darazsak közötti különbség. A méhek testének felépítése, egy méhcsalád szerkezete. Különböző méhészeti termékek megismerése. A méhtartás jelentősége. A legfontosabb gyógynövények felismerése, gyógyhatásuk megismerése. Gyógynövények feldolgozása, illóolaj lepárlás. | Az államalkotó rovarok különleges világa. Méh mikroszkópos vizsgálata.  Hogyan készíthetünk otthon házi gyógy készítményeket? Az ember és a természet harmóniája | Azonosulás a környezetkímélő magatartással, közös tevékenységekben való együttműködés, közvetlen tapasztalatok megélése.  Egészsége életmódra nevelés.  **„**Az vagy, amit megeszel” beszélgetés, vélemények ütköztetése, önismeret |
| **2.** | **Néprajz, hagyományőrzés, drámajáték**  Népi gyógyászat | Ismeretszerzési, feldolgozási és alkalmazási képesség a népi gyógyászat témakörében. | Szituációs játékokkal, nyelvi feladatok megoldásával fejlessze ismereteit, képességeit, fantáziáját.  Ismerje meg a józsai néphagyományokat. | Hogyan tükrözi a magyar nyelv és irodalom a népi hagyományokat?  Színes, játékos feladatokkal, érdekes esetekkel felkelteni a gyerekek érdeklődését. | Ismerje meg és becsülje, ápolja a népi hagyományokat, lakóhelye sajátosságait!  Tudatosítani azt, hogy ezek fontos részei a magyar kultúrának és a nemzettudatnak. |
| **3.** | **Alkotó tevékenység**  Növényi alapanyagú készítmények elkészítése (pl: gyógynövényes méz, illóolaj, szappan, krém, stb.) | Alkotótevékenység során figyelembe veszi az anyag tulajdonságait.  Munkáját tervezi, terv mentén társaival együttműködik. Tevékenységét a tervhez viszonyítva értékeli. | Vizuális-térbeli képességek fejlesztése, társas tevékenységek során együttműködései, problémamegoldó képesség fejlesztése. | A felhasznált gyógynövények jellemző tulajdonságai, felhasználási lehetőségei, feldolgozási technológiái | Munkavégzési szabályokat betartja. Terveit szóban, rajzban megosztja. Tevékenységének következményeit mérlegeli. |
| **4.** | **Közösségépítő, lazító programok** | Együttműködést igénylő játékokban részt vesz. | Inter- és intraperszonális képességek fejlesztése | Törekszik a csapata sikerességére | Segítséget kér és ad. Részt vesz szabályok megalkotásában, betartja azokat. |

**Tejben-vajban**

|  |  |  |  |  |  |
| --- | --- | --- | --- | --- | --- |
|  | **Tartalmak** | **Általános fejlesztési követelmény** | **Intellektuális képesség** | **Érdeklődés, motiváció** | **Attitűd, magatartás, viselkedés** |
| **1.** | **Ökológia, agrotechnika**  Szarvasmarhatartás, tejtermelés, tejfeldolgozás | Ismeretszerzés  Feldolgozás  Alkalmazási képességek  Jártasságok megszerzése | Ok-okozat felismerése  Összehasonlítás/azonosítás megkülönböztetés/  Ismeretek alkalmazása: tejelő állatok kor és nem szerinti elnevezése, a tej összetétele, tejipari termékek. | Természettudományos kíváncsiság.  Önálló ismeretszerzés igénye  Érdeklődjön e fontos tápanyag iránt | Egészségtudatos táplálkozás  Ismerje a vitaminok szervezetre gyakorolt hatását  Ismerje saját lehetőségeit a felhasználás terén |
| **2.** | **Néprajz, hagyományőrzés, drámajáték**  Tejfeldolgozás a paraszti udvarban, eszközök használata | Ismeretszerzési, feldolgozási és alkalmazási képesség.  A tej és tejtermékek szerepe, helye a táplálkozásban. Tej feldolgozása otthon, különböző korokban. | A tej vizsgálata, hagyományos feldolgozása, eszközök használata | Önellátó gazdaságok régen és ma.  Hogyan éltek az emberek hűtőszekrény nélkül? | Termékismeretre épülő tudatos fogyasztói magatartás |
| **3.** | **Alkotó tevékenység**  Tejtermékek felhasználásával ételkészítés | Alapanyagok, félkész termékek, késztermékek.  Együttműködés munkamegosztás szerint. | Recept értelmezése, alapanyagok mérése, előkészítése. Ételkészítés csapatban. | Eredményes tevékenység öröme  Meglévő ismeretek bővítése, tájékozottság | Feladata szerint dolgozik, a szabályokat betartja, megérti a munkatevékenység értékteremtő jellegét. |
| **4.** | **Közösségépítő, lazító programok**  Bigézésütőfával röptető csoportos játék: Pontszerző versenyjáték. | Együttműködést igénylő játékokban részt vesz. | Inter- és intraperszonális képességek fejlesztése | Törekszik a csapata sikerességére | Segítséget kér és ad. Részt vesz szabályok megalkotásában, betartja azokat. |

**Táltos paripán**

|  |  |  |  |  |  |
| --- | --- | --- | --- | --- | --- |
|  | **Tartalmak** | **Általános fejlesztési követelmény** | **Intellektuális képesség** | **Érdeklődés, motiváció** | **Attitűd, magatartás, viselkedés** |
| **1.** | **Ökológia, agrotechnika**  Lótartás, lovas sportok | Ismeretszerzési, feldolgozási és alkalmazási képesség a lótartás témakörében | A ló testének felépítése, testtájai. A világ különböző lófajtái. Lovak színének elnevezései. A ló jármódjai. Lószerszámok, lópatkolás. A lótartás alapjai. Lovassport, lósport. Híres lovak. | A ló közvetlen megfigyelése. A ló és ember kapcsolata. A lovaglás élménye. Élet egy istállóban. A lovaglás, mint sport. | Az állatokkal való felelős magatartás, bánásmód kialakítása.  Az állattól való félelem legyőzése, az állat helyes idomításának ismerete. |
| **2.** | **Néprajz, hagyományőrzés, drámajáték**  Ló a magyar kultúrában, mondavilágban | Ismeretszerzési, feldolgozási és alkalmazási képesség.  Paraszti munka a ló megjelenése a magyar népdalokban, népviseletekben, összefüggések keresése. | Ismeretek alkalmazása, tudatos megfigyelés.  Ok-okozat felismerése. | Magasabb szintű tájékozottság. A természet és a paraszti élet rendje, a ló haszna, szerepe. Ló a népdalokban: a csikósok, a gulyások.  Híres betyárok, a ló betörése. Rózsa Sándor című film részlet.  Pásztortánc találkozó videó. | Népi-nemzeti sajátosságaink, értékeink kiemelése, megbecsülése, a hagyományőrzés fontossága.  A természet, állat és az ember egymásra utaltsága, a természetes életmód iránti vonzalom. |
| **3.** | **Alkotó tevékenység**  Ismerkedés lószerszámokkal, fonatok készítése, patkolás megfigyelése | Ismeretszerzési, feldolgozási és  alkalmazási képességek, tájékozódás a bőrről. | * meglévő ismeretek alkalmazása * új ismeretek elsajátítása | * magasabb szintű tájékozottság * eredményes tevékenység öröme * meglévő ismeretek bővítése * meglévő ismeretek bővítése | * természetes életmód iránti vonzalom * Pontos munkára törekvés |
| **4.** | **Közösségépítő, lazító programok**  Kecskézés, bakozás. Lovaglás, lovas kocsizás | Együttműködést igénylő játékokban részt vesz. | Inter- és intraperszonális képességek fejlesztése | Törekszik a csapata sikerességére | Segítséget kér és ad. Részt vesz szabályok megalkotásában, betartja azokat. |

**Magból kenyér**

|  |  |  |  |  |  |
| --- | --- | --- | --- | --- | --- |
|  | **Tartalmak** | **Általános fejlesztési követelmény** | **Intellektuális képesség** | **Érdeklődés, motiváció** | **Attitűd, magatartás, viselkedés** |
| **1.** | **Ökológia, agrotechnika** Szántóföldi növénytermesztés, gabonafélék, táplálkozási ismeretek - élelmiszertan | Ismeretszerzési, feldolgozási és alkalmazási képesség a szántóföldi növénytermesztés, gabonafélék témakörében | Szántóföldi növények jelentősége (gabonafélék, olajnövények, takarmánynövények, ipari növények). A főbb gabonaféléink megismerése, felhasználása. Táplálkozási alapismeretek, tápanyagok csoportosítása. Élelmiszerek feldolgozása. | Mi terem a határban? Hogyan lehet megkülönböztetni a gabonaféléket? Hogyan lesz a magból kenyér?  Kalász szerkezetének vizsgálata. Egyéni vizsgálatok, rajzok készítése.  Népek kenyerei. | Összefüggések meglátása, összehasonlító, megkülönböztető képesség.  A föld javainak tisztelete, takarékosságra nevelés, az élelmiszerekkel való helyes bánásmód. |
| **2.** | **Néprajz, hagyományőrzés, drámajáték**  A paraszti munkák éves rendje, | Ismeretszerzési, feldolgozási és alkalmazási képesség – jeles napok elhelyezése a naptárban, jellemző tevékenységek. | Térbeli-vizuális képességfejlesztés, a kemencék típusai, a kenyérsütés eszközei. Hagyományos eszközök, technológiák vizsgálata, elemzése. | A kenyér jelentősége az életünkben. Ennek megjelenése a művészetekben. Irodalmi, képzőművészeti alkotások, népdalok, játékok. | Értékek, hungarikumok. Érzelmi kötődés hagyományainkhoz. |
| **3.** | **Alkotó tevékenység**  Kenyér-, lángos-, rétes- perecsütés | Részvétel tervezési, kivitelezési folyamatban. Együttműködés munkamegosztás szerint. | Matematikai-logikai, térbeli vizuális, interperszonális képességfejlesztés. A kenyér hozzávalói. mennyiségek recept szerint, mértékegységek váltása, a technológiai folyamat. | Képlékeny anyagok (tészta) megmunkálása, formázás.  Ízek, illatok, kóstolás. | Feladata szerint dolgozik, a szabályokat betartja, megérti a munkatevékenység értékteremtő jellegét. |
| **4.** | **Közösségépítő, lazító programok**  Gólyázás, fecskézésbothajító csoportos játék (botos *pásztorjáték).* | Együttműködést igénylő játékokban részt vesz. | Inter- és intraperszonális képességek fejlesztése | Törekszik a csapata sikerességére | Segítséget kér és ad. Részt vesz szabályok megalkotásában, betartja azokat. |

**GAZDÁLKODÁS FALUN – Heti programterv**

**2019.**

| **Idő-beosztás** | **Hétfő**  **06.03.** | **Kedd**  **06.04.** | **Szerda**  **06.05.** | **Csütörtök**  **06.06.** | **Péntek**  **06.07.** |
| --- | --- | --- | --- | --- | --- |
| **Témavezető** | **FMÁ** | **NTSz**  **Kárpátalja** | **FL**  **Délvidék** | **KZs**  **Erdély** | **NKI**  **Felvidék** |
| **Témanap** | **Tükröm-tükröm** | **Fűben, fában orvosság** | **Tejben-vajban** | **Táltos paripán** | **Magból kenyér** |
| Segítők: |  | Méhész szülő,  Csőke Ilona |  | Lóska Eszter  Kondorné Pedl Borbála |  |
| 7.45-8.45 | Gyülekező, Munkareggeli, Plenáris ülés - napindító | | | | |
| 8.45-10.45  **1. foglalkozás** | Szekció:  Programtervezés,  bemutatkozó anyagok készítése:  - család, lakóhely és környéke, foglalkozás, életmód  - ismeretek téma szerint (több rövid előadás, néhány perces kisfilm) | Plenáris:  Bemutatja családja munkáját a kárpátaljai méhész.  A méhek élete. A méhtartás jelentősége. Ismerkedés a mézekkel, méhészeti termékekkel. | Plenáris:  Bemutatja birtokát, munkáját a délvidéki gazda, aki állattartással, tejtermékek előállításával foglalkozik. Ismerkedés a tejjel, a tejtermékekkel. | Plenáris:  Bemutatja ménesét a csernakeresztúri gazda.  Minden, amit a lóról, lovassportokról tudni lehet.  A táltos paripa. | Plenáris:  Bemutatja munkáját a felvidéki molnár és a pék.  Ismerkedés a gabonákkal, malmokkal, malomipari termékekkel, hagyományos kenyérsütési technológiákkal. |
| 10.45-11.00 | Tízórai – a küldöttek ismerkedése, látogatás egymás házában. | | | | |
| 11.00-12.30  **2. foglalkozás** | Plenáris:  30’ Családok bemutatkozása  30’ Ismerkedés az egyes tájegységek jellegzetes viseleteivel. A ruházat elemei, díszítményei.  30’ Ruházati alapanyagok | Szekció:  50’ Séta a gyógynövénykertben. Ismerkedés a gyógynövényekkel. Növények gondozása, gyűjtése.  Plenáris:  40’ A gyógynövények feldolgozása –bemutató. | Házon kívül: Látogatás „egy farmon”. Állattartó építmények megfigyelése és rajzolása. Segítünk a gazdának. Munka az iskolakertben. | Házon kívül:  Látogatás egy lovardában.  Barátkozás a lovakkal, nyergelés, lovaglás.  A ló gondozási, ápolási munkái. | Szekció:  Minden család készít egy kis ízelítőt a mindennapi kenyerükből, péksüteményükből. |
| 12.30-13.30 | Ebédszünet. Lazítás. | | | | |
| 13.30-15.30  **3. foglalkozás** | Szekció:  Fotóparavánok kiállítása viseletekből,  Fotózás.  Barátság karkötő készítése. | Szekció:  Gyógynövények felhasználásával készült termékek készítése: Fűszerkeverék, olaj, ecet. Fürdősó. színes porcukor, illatosító, lekvár, műhelyenként más-más tevékenység. | Szekció:  Az állatok haszna forgószínpad feladatokkal:  -Túrókrém, sajtkrém  -Nemezelt tárgy  -Tejtermékek csoportosítása  -Pásztorok munkája | Szekció:  Pásztorélet fogószínpad feladatokkal:  - viseletek  - daltanulás  - Mi készül bőrből?  Kulcstartó készítés bőrből  - Mit díszít faragás?  Pásztorbot faragás  Pásztorélet együtt: tűzgyújtás, táncház, éneklés. | A hét próba.  Játékos versengés, ügyeskedés.  Plenáris: Vendéglátás, kóstolás.  A konferencia zárása. Címek, díjak átadása. |
| 15.30-16.00 | Uzsonna. A nap zárása: értékelés, éneklés. | | | | |
| 16.00-17.00 | Munkaértekezlet: A nap értékelése, következő napi program megbeszélése, előkészítése | | | | |

1. **A programból kikerülők nyomon követése**

Tanulóink hatodik osztály végén vesznek részt a programunkban. Egy részük hatosztályos középiskolában folytatja tanulmányait. A középiskoláktól visszajelzést kapunk tanulóink fejlődéséről, teljesítményéről.

Tanulmányaikat az iskolánkban folytató, 7-8. osztályt itt végző gyerekeknek az egész napos iskola program keretében kínálunk egyéni tanulási célokat, utakat, mely támogatja a képességek kibontakozását, a tehetség fejlesztését, a megalapozott pályaválasztást.

Nyomon követjük, hogy tanulóink mennyire válnak felelőssé saját tanulmányaikért:

* Kihasználják-e az iskola nyújtotta programlehetőségeket?
* Részt vesznek-e gazdagító gyakorlatokban (vizsgálódások, kutatások, terepgyakorlatok, kulturális tevékenységek)?
* Részt vesz-e projektekben, mentorálási tevékenységekben?
* Tanulási készségei, pályaválasztási ismeretei hogyan fejlődnek?

1. **A programot kidolgozó pedagógusok**

Ecsedi Zsolt, Fodorné Magyar Ágnes,

Munkájukat segítették:

Bencze Enikő, Csőke Ilona, Gárdonyi Sándor, Kocsis Ildikó, Lévai Tiborné. Makai Judit, Nagy Sándor, Somogyiné Győri Magdolna,

Lektorálta: Burger Angéla Erzsébet

1. **A 2019. évi programot megvalósító pedagógusok**

Fodor László

Fodorné Magyar Ágnes

Kovács Zsuzsanna

Nagyné Kocsis Ildikó

Négyessiné Takács Szilvia